ประกาศคณะกรรมการกํากับหลักทรัพย์และตลาดหลักทรัพย์ที่ กธ. 57/2545เรื่อง การจัดสรรหุ้นเกินกว่าจํานวนที่จัดจําหน่าย(ฉบับที่ 3) อาศัยอํานาจตามความในมาตรา 14 มาตรา 98(5) และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกความใน (1) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2541 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 3 มิถุนายน พ.ศ. 2541 และให้ใช้ความต่อไปนี้แทน"(1) เป็นการจัดสรรหุ้นส่วนเกินเฉพาะในการเสนอขายหุ้นที่ออกใหม่ของบริษัทมหาชนจํากัด หรือการเสนอขายหุ้นของผู้ถือหุ้นเดิมซึ่งหุ้นดังกล่าวเป็นหุ้นของบริษัทที่มีหลักทรัพย์เป็นหลักทรัพย์จดทะเบียน โดยบริษัทมหาชนจํากัดหรือผู้ถือหุ้นเดิมดังกล่าวมีหน้าที่ต้องยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงาน" ข้อ 2 ให้ยกเลิกความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2541 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 3 มิถุนายน พ.ศ. 2541 และให้ใช้ความต่อไปนี้แทน "ข้อ 3 ในการส่งมอบหุ้นส่วนเกินให้แก่ผู้ได้รับการจัดสรร ให้ผู้จัดหาหุ้นส่วนเกินจัดหาหุ้นเพื่อส่งมอบให้แก่ผู้ได้รับการจัดสรรด้วยวิธีการดังนี้(1) ยืมหุ้นทั้งจํานวนตามที่มีหน้าที่ส่งมอบจากบุคคลอื่นก่อนวันแรกที่หุ้นที่ออกใหม่จะเริ่มซื้อขายในตลาดหลักทรัพย์ในกรณีที่เป็นการเสนอขายหุ้นที่ออกใหม่ของบริษัทมหาชนจํากัด หรือก่อนวันที่ผู้จัดหาหุ้นส่วนเกินต้องส่งมอบหุ้นให้แก่ผู้ได้รับการจัดสรรหุ้นส่วนเกินในกรณีที่เป็นการเสนอขายหุ้นของผู้ถือหุ้นเดิม (2) ซื้อหุ้นในตลาดหลักทรัพย์โดยการตั้งราคาเสนอซื้อตามหลักเกณฑ์ที่ตลาดหลักทรัพย์ประกาศกําหนดด้วยความเห็นชอบของสํานักงาน(3) ใช้สิทธิซื้อหุ้นจากบริษัทมหาชนจํากัดหรือผู้ถือหุ้นเดิมผู้จัดหาหุ้นส่วนเกินจะส่งมอบหุ้นให้ผู้ได้รับการจัดสรรด้วยวิธีการตาม (2) หรือ (3) ได้ต่อเมื่อผู้ได้รับการจัดสรรหุ้นส่วนเกินนั้นยินยอมที่จะรับมอบหุ้นหลังจากวันแรกที่หุ้นที่ออกใหม่เริ่มซื้อขายในตลาดหลักทรัพย์ในกรณีที่เป็นการเสนอขายหุ้นที่ออกใหม่ของบริษัทมหาชนจํากัด หรืหลังจากวันที่ผู้จัดหาหุ้นส่วนเกินต้องส่งมอบหุ้นให้แก่ผู้ได้รับการจัดสรรหุ้นในส่วนที่ไม่เกินกว่าที่จัดจําหน่ายในกรณีที่เป็นการเสนอขายหุ้นของผู้ถือหุ้นเดิม ผู้จัดหาหุ้นส่วนเกินจะจัดหาหุ้นเพื่อส่งมอบด้วยวิธีตาม (3) ได้เพียงครั้งเดียว และเมื่อได้จัดหาหุ้นด้วยวิธีดังกล่าวแล้วจะจัดหาหุ้นด้วยวิธีตาม (2) อีกไม่ได้" ข้อ 3 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2541 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 3 มิถุนายน พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 9/2542 เรื่อง การจัดสรรหุ้นเกินกว่าจํานวนที่จัดจําหน่าย (ฉบับที่ 2) ลงวันที่ 5 เมษายน พ.ศ. 2542 และให้ใช้ความต่อไปนี้แทน "ข้อ 5 ผู้จัดหาหุ้นส่วนเกินต้องจัดหาหุ้นเพื่อส่งมอบให้แก่ผู้ได้รับการจัดสรรหรือส่งคืนให้แก่ผู้ให้ยืมให้แล้วเสร็จภายในสามสิบวันนับแต่วันแรกที่หุ้นของบริษัทมหาชนจํากัดเริ่มซื้อขายในตลาดหลักทรัพย์ในกรณีที่หุ้นที่ออกใหม่ของบริษัทมหาชนจํากัดเป็นหลักทรัพย์จดทะเบียนเป็นครั้งแรก หรือภายในสามสิบวันนับแต่วันที่มีการเปิดเผยราคาเสนอขายหุ้นต่อสาธารณชนในกรณีเป็นหุ้นที่ออกใหม่ของบริษัทมหาชนจํากัดซึ่งบริษัทมีหุ้นที่เป็นหลักทรัพย์จดทะเบียนอยู่แล้วหรือกรณีเป็นหุ้นของผู้ถือหุ้นเดิม ผู้จัดจําหน่ายหลักทรัพย์ต้องดําเนินการส่งมอบหุ้นให้แก่ผู้ที่ได้รับการจัดสรรให้แล้วเสร็จภายในสิบห้าวันนับแต่วันสิ้นสุดระยะเวลาตามวรรคหนึ่ง" ข้อ 4 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2545 เป็นต้นไป ประกาศ ณ วันที่ 2 ธันวาคม พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์